جمهورباشقانی رجب طیب اردوغان، سوریه‌نین ایدلیب شهرینده ترور تشکیلات‌لارینا قارشی تورکیه و روسیانین موجاده‌لسینین اورتاق بیر شکیلده داوام ائدجگینی دئییب.
اردوغان و روسیا پرزیدنتی ولادیمیر پوتین دونن کرملین ساراییندا تک بتک و هیات‌لر آراسی گؤروشمه‌لرین آردین‌دان بیرگه مطبوعات کونفرانسی کئچیریب.
پوتین ایله خصوصیله سوریه‌دکی وضعیتی اله آلما فورصتی تاپدیق‌لارینی بیل‌دیرن اردوغان،
" گئرک ایدلیب آنلاشمانین، ایسترسه ده 4لو سوریه ایجلاسی‌نین نتیجه‌لری‌نین حیاتا کئچیریلمه‌سی‌نین تعقیبینی آپاردیق. ایدلیب باشدا اولماقلا اراضی‌دکی پروسس‌لری نظردن کئچیردیک. آمریکا‌نین چکیلمه قراری اوزرینده قیمتلندیرمه‌لر آپارمیشیق. تورکیه و روسیا ایش بیرلیگی، سوریه‌نین باریش، امنیت و ثابت‌لیگی اوچون محک داشی‌دیر. یاخین دیالوقوموز و ایش بیرلیگیمیز سایه‌سینده بیر چوخ اوغورا، بیر چوخ مثبت اینکیشافا ایمضا آتدیق. روس دوست‌لاریمیزلا علاقه‌میزی گوجلن‌دیرمکده قرارلیییق. آمریکانین چکیلمه پروسسینده، ترور تشکیلات‌لاری‌نین ایستیثمار ائده بیله‌جگی بیر بوشلوغون یارانماماسی کریتیک اهمیت. بو موضوعداکی فیکیر‌لریمی قیمت‌لی دوستوملا پایلاشدیم. تورکیه اولا‌راق یگانه مقصدیمیزین باشدا داعش اولماقلا پ.ی.د/ی.پ.گ کیمی ترور تشکیلات‌لارینا قارشی بون‌لارین تمیزلنمه‌سی وظیفه‌میزی خصوصیله ایفاده ائتدیم. بون‌لاری کیم دستکلدیگینی، کیمین پروووکاسیون ائتدیگینی ده یاخشی بیلیریک. تورک روس ایش بیرلیگینی دینامیتلمگی هدف سئچن، خصوصیله ترور تشکیلات‌لارینا قارشی بیرگه موباریزه‌نین واجیب‌لیگینی ایفاده ائتمک ایستییرم." آچیقلاماسیندا وئریب.
پرزیدنت اردوغان، بیر ژورنالیستین، ایدلیب و سوریه آنایاسا کومیته‌سین‌دکی سون وضعیت حاقین‌داکی سوالینا دا بو جوابی وئریب:
"دگرلی دوستوم لازیم ایدلیب، ایسترسه ده آنایاسا کومیته‌سی ایله باغلی جوابی اولدوقجا آچیق و دقیق بیر شکیلده وئردی‌لر. ایدلیب‌ده ترور تشکیلات‌لارینا قارشی موباریزه‌میز عینی شکیلده بیرگه داوام ائده‌جک‌دیر. ترور تشکیلات‌لاری اولان موباریزه‌لر، بیر آنلیق موباریزه‌لر دئییل. بو موباریزنی داوام ائتدیرجگیک. چونکی هدفیمیز اورادا سوریه خالقی‌نین سئوینجینی، خوشبخت‌لیگینی تامین ائتمک‌دیر و اورادا اونلارا گؤز قال‌دیر. بو بیرلیگیمیزی تصدیق ائتدیک. آنایاسا کومیته‌سی مسئله‌سینه گلینجه؛ بو مسئله‌نی ده آرامیزدا دانیشدیق، همچینین، خاریجی ایشلر ناظیرلریمیزه، بو باره‌ده ده دیپلوماتیک پروسسی داوام ائتدیرمه‌لری باره‌ده ایستانبول ذیروه‌سینده آلدیغیمیز قرارین اصلینده داوام ائتدیریلمه‌سی".
گؤروشمه‌ده، سوریه‌لی قاچقین‌لارین گئری قاییدیشی مسئله‌سینی ده ایستیفاده ائتدیک‌لرینی ایفاده ائدن اردوغان،
" تخمینن4 میلیون قاچقینا قوجاق آچمیش اؤلکه اولا‌راق بو مسئله بیزی یاخین‌دان ماراقلاندیریر. گرک فرات قالخانی، گرک زیتون دالی حرکات‌لاری تروردان تمیزله‌ین ساحه‌لره بو گونه قدر 300 مین سوریه‌لی گئری قاییتدی. عفرین‌دن جرابلوس‌ا اوزانان 4 مین کیلومتر مربعلیک ساحه‌ده سوریه‌لی قارداش‌لاریمیز ترور قورخوسون‌دان اوزاق، حقوق-محافظه و امین-آمان‌لیق ایچری‌سینده نورمال حیات‌لارینی داوام ائتدیریرلر. گئری دؤنوش‌لرین اؤنونو آچان بو مودئلین، فراتین شرقینه ده تطبیقی لازیم‌دیر." دئیه دانیشدی.
بو امکداش‌لیغی گله‌جک دؤورده ایکیطرف‌لی تماس‌لار و آستانا فورماتین‌داکی دانیشیق‌لارلا داوام ائتدیره‌جک‌لرینی ده وورغولایان پرزیدنت اردوغان،
" اؤنوموزدکی آی، بو دفعه جناب روحانی‌نین ده قاتیلیمی ایله یئنی اوچلو ذیروه‌نی روسیادا حیاتا کئچیرجگیک. عینی زاماندا بونونلا یاناشی ده یوکسک سویه‌لی ایستراتژیک شورا ایجلاسیمیزی درحال آردین‌دان یئنه آپاراجاغیق." شکلینده دانیشدی.
چیخیشی‌نین آردین‌دان ژورنالیست‌لرین سوال‌لارینی جوابلان‌دیران رجب طیب اردوغان، بیر ژورنالیستین، " امنیت بؤلگه مسئله‌سینده آمریکا ایله آپاریلیر اولان گؤروشمه‌لرده کونکرئت بیر ایرلیلییش وارمی؟ بو مسئله گؤروشونوزده گوندمه گلدی می؟ گوندمه گلیبسه تکنیکی آیرینتیلار حاقیندا معلومات وئره بیلرسینیزمی؟ " شکلین‌دکی سوالینا بو جوابی وئردی:
" گووئنلی منطقه مسئله‌سینده باشدا لیدرلر اولماقلا بونون یانیندا باغلی ناظر دوست‌لاریمیز دانیشیق‌لارینی داوام ائتدیریرلر. طبیعی کی، بو مسئله‌ده بیزلر اوچون تهدید تشکیل ائدن بؤلگه‌لرین حساس‌لیغی بؤیوک اهمیت کسب ائدیر و بیزلر بو تهدید یارا‌دان بؤلگه‌لردکی تدبیرلری ائتمه نقطه‌سینده، آمریکا بو مسئله‌ده مثبت موناسیبتینی بیزلره اونسوز دا ایفاده ائتدی. او دا بیلدیگینیز کیمی، تخمینن بیر 30-32 کیلومتر درینلیگین‌دکی بیر بؤلگه ایدی. بو مسئله ایله باغلی اولا‌راق اونسوز دا بیزیم روسیا ایله ده هر هانسی بیر چتینلیگیمیز یوخ‌دور. چونکی بو تهلوکه‌سیز بؤلگه حادثه تروردان تمیزلنمیش بیر بؤلگه حساسیتی‌دیر. بونو بون‌دان سونراکی پروسسده ده باغلی دوست‌لاریمیز، خاریجی ایشلر، ساوونما باخانلاریمیز، کشفیات تشکیلات‌لاریمیز داواملی گؤروشمک یولو ایله بو ساحه‌لر موضوعسون‌داکی حیس‌لریمیزی قورویاجاغیق".
اردوغان همچینین، تورکیه ایله روسیا آراسیندا ایقتیصاد، تیجارت، صنایع، انرژی و مدنیت ساحه‌لرینده چوخلو  ایش بیرلیگینه مالیک اولدوق‌لارینی بیل‌دیره‌رک، سون دؤورلرده توریزمین بو ایشین باشینی چکدیگینی ایفاده ائتدی.
